ফেনীর সাংবাদিকতায় অতি পরিচিত মুখ আবদুল হক ভাই। ছাত্রজীবন থেকেই সাংবাদিকতার সাথে জড়িয়ে পড়েন তিনি। ১৯৭২ সালে পথ পত্রিকার মধ্য দিয়ে তার সাংবাদিকতার  হাত খড়ি। সেই থেকে প্রায় ৪০ বছর এ পেশার মায়া ছাড়তে পারেননি তিনি। পথ, মুহুরী, হকার্স, নয়া পয়গামসহ বিভিন্ন সংবাদ মাধ্যমে কাজ করেন তিনি। বিগত প্রায় ২০ বছর ধরে দৈনিক ইনকিলাবর ফেনী সংবাদদাতা হিসেবে কর্মরত রয়েছেন। মানুষের সুখ-দুঃখের খবর প্রতিনিয়ত তুলে ধরেছেন খবরের কাগজে। সবার প্রিয় হক ভাই দীর্ঘদিন ধরে নানা জটিল রোগে ভুগছেন। বিগত প্রায় ২ মাস ধরে তিনি শহরের ডাক্তারপাড়াস্থ বাসায় শয্যাশায়ী। ঢাকার গ্যাস্ট্রোলিভার হাসপাতালের প্রধান ডাঃ মহসিনের তত্ত্ববধানে তিনি চিকিৎসাধীন রয়েছেন। তার শারীরিক অবস্থা দিনদিন অবনতির পথে।  তিনি আজ সোমবার সকালে চিকিৎসার উদ্দেশে আবার ঢাকায় যাওয়ার কথা রয়েছে। যিনি আজীবন এই জনপদের সমস্যা সম্ভাবনা ও সুখ দুঃখের খবর রেখেছেন, সেই আবদুল হক ভাই এখন নিজেই দুরারোগ্য ব্যধিতে আক্রান্ত। ফেনীর এই প্রবীণ সাংবাদিকের সুস্থতার জন্য সকল সহকর্মী, আত্মীয়-স্বজন, শুভাকাঙ্খী ও সর্বস্তরের ফেনী বাসীর কাছে দোয়া কামনা করছি। আমাদের প্রিয় হক ভাই যেন আবার সুস্থ হয়ে আগের মত প্রিয় পেশায় ফিরে আসতে পারেন।